**ES CONSTITUEIX EL SINDICAT CGT URGELL-SEGARRA**

**CGT Catalunya** ha aprovat la constitució d’un nou sindicat a la demarcació provincial de Lleida. El **Sindicat d’Activitats Diverses Urgell-Segarra.**

La creació del sindicat s’emmarca dins dels plans d’expansió territorial del sindicat fruit del creixement de l’organització anarcosindicalista durant els últims anys a Catalunya.

Els darrers resultats a les eleccions sindicals, la constitució de noves seccions sindicals i l’increment constant de les consultes laborals de fora de la afiliació han portat a l’organització a l’obertura d’una nova seu a les comarques de Ponent per tal de poder donar respostes des de la proximitat.

Des de la CGT de Lleida i la CGT de Catalunya s’està treballant en l’actualitat per la propera obertura de la seu del nou sindicat a la població de Tàrrega.